Не менш прыемныя ўражанні чакалі нас і ў СДК, дзе нас з ходу закідалі рознымі крэатыўнымі праектамі. Да прыкладу, домам культуры ў Ганчарах загадвае Ганна Булай, а акампаніятарам працуе Васіль Дымовіч. Так і ўзнікла рабочая назва праекта — “Васіль ды Ганна запрашаюць”. Не, праект не мае дачынення да ганчарства. Ягоных праяў, на жаль, тут не захавалася. “Хочам стварыць фальклорную гасцёўню з фальклорнымі ж пасядзелкамі”, — тлумачыць Ганна Міхайлаўна.